ROMÂNIA
JUDEŢUL TIMIŞ
MUNICIPIUL TIMIŞOARA
Comisia de selecţie a  membrilor consiliilor de administraţie 
ale întreprinderilor publice la care Consiliul Local al Municipiului 
Timişoara are calitatea de autoritate publică tutelară
Nr. SC2022-31196/13.12.2022

RAPORT FINAL
privind selecția pentru ocuparea postului vacant din cadrul Consiliului de Administraţie 
la Horticultura S.A. Timișoara

Prin Hotărârea Consiliului Local al Municipiului Timişoara nr. 229/15.06.2021 a fost demarată procedura de selecție a membrilor Consiliului de Administrație la Horticultura S.A. Timișoara și a fost aprobată Scrisoarea de așteptări în procesul de recrutare pentru poziţia de membru în consiliul de administraţie al societății.
Tinând cont de dispozițiile Hotărârii Consiliului Local nr. 257/13.07.2021 privind aprobarea Profilului Consiliului de Administrație și Profilului personalizat al membrilor Consiliului de Administrație la HORTICULTURA S.A. Timișoara, Comisia de selecție, constituită prin Hotărârea Consiliului Local al Municipiului Timişoara nr. 64/2021, modificată prin HCL nr. 341/2022, propune şi recomandă profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinte generale despre domeniul de activitate al societății și despre domeniul utilităților publice);
2. Competențe profesionale de importanță strategică/tehnică (viziune strategică, competența financiară și de contabilitate,  competența de gestionare a riscului,  capacitatea de atragere și gestionare a investițiilor);
3. Competențe de guvernanță corporativă (guvernanţa  întreprinderilor publice și rolul consiliului, luarea deciziei, monitorizare și control) 
4. Competențe sociale și personale (colaborare și cooperare cu alte părți, organizare și planificare);
5. Experiența pe plan național și internațional;
6. Trăsături (reputaţie personală și profesională, integritate, independenţa, expunere politică,  abilități de comunicare interpersonală, aliniere cu Scrisoarea de așteptări);
7. Condiții prescriptive şi proscriptive (număr de mandate, experiență de administrare și/sau management, evoluția profitabilității, studii superioare finalizate, înscrieri în cazierul judiciar/fiscal).
Publicitatea ocupării posturilor vacante a fost realizată prin publicarea anunţului de selecţie în presa scrisă (“Bursa” şi „Ziarul Financiar”) şi pe pagina de internet a societăţii.
Comisia de selecție a evaluat dosarele de candidatură depuse în termen şi a întocmit lista lungă şi lista scurtă a candidaţilor.
În urma analizei listei scurte, Comisia de selecţie a solicitat candidatului admis să depună în scris și până la data de 05.12.2022 declaraţia de intenţie.
În data de 07.12.2022 Comisia de selecție a constatat că declarația de intenție nu a fost depusă. Ceea ce a transmis candidatul nu constituia elementele obligatorii prevăzute de HG 722/2016. 
Luând în considerare prevederile Legii nr. 31/1990 privind societățile și prevederile OUG nr. 109/2011 privind guvernanța corporativă a întreprinderilor publice (prevederi referitoare la structura obligatorie a consiliului de administrație) Comisia de selecție propune Consiliului Local declanșarea unei noi proceduri de selecție pentru ocuparea postului vacant din cadrul Consiliului de Administrație HORTICULTURA S.A.

COMISIA DE SELECŢIE:

Președinte: POP SIMONA ……………………………………….
Membri:     DRĂGOI MIHAIL  ……………………………………
  	        LAZĂR DANA  ……………………………………..
                    POPESCU  CARMEN  …………………………………
                     RUȘEȚ  DORINA- OTELIA  ………………………….

